b'\n_START_ARTICLE_\n386BSD\n_START_PARAGRAPH_\n386BSD este un sistem de operare gratuit derivat din BSD (Networking/2), din familia UNIX, pentru arhitecturile Intel 80386.\n_START_SECTION_\nIstorie\n_START_PARAGRAPH_\n386BSD a fost scris \xc3\xaen principal de Lynne Jolitz \xc8\x99i William Jolitz. Ambii aveau o experien\xc8\x9b\xc4\x83 considerabil\xc4\x83 \xc3\xaen dezvoltarea sistemului BSD la Berkeley. Portarea a \xc3\xaenceput \xc3\xaen anul 1989, primele urme ale ei pot fi g\xc4\x83site \xc3\xaen 4.3BSD Net/2 din 1991. Prima versiune (versiunea 0.0) a sistemului a ap\xc4\x83rut \xc3\xaen martie 1992 \xc8\x99i a fost urmat\xc4\x83 de versiunea 0.1 \xc3\xaen 14 iulie 1992. Procesul de portare a fost documentat extensiv \xc3\xaen revista Dr. Dobbs Journal \xc3\xaencep\xc3\xa2nd cu anul 1991, \xc3\xaentr-o serie de 18 articole. Versiunea 1.0 a ap\xc4\x83rut la sf\xc3\xa2r\xc8\x99itul anului 1994, codul fiind distribuit de  Dr. Dobbs Journal pe un CD sub numele de "386BSD Reference CD-ROM". CD-ul a fost un best-seller timp de trei ani (1994\xe2\x80\x931997)._NEWLINE_Dup\xc4\x83 apari\xc8\x9bia versiunii 0.1, un grup de utilizatori au \xc3\xaenceput s\xc4\x83 dezvolte \xc8\x99i \xc3\xaentre\xc8\x9bin\xc4\x83 un a\xc8\x99a-numit patchkit. Acesta cuprindea bug-fixes \xc8\x99i o serie de \xc3\xaembun\xc4\x83t\xc4\x83\xc8\x9biri. Datorit\xc4\x83 diferen\xc8\x9belor de opinie dintre autorii originali \xc8\x99i autorii patchkit-ului, ace\xc8\x99tia din urm\xc4\x83 au fundat \xc3\xaen 1993 o nou\xc4\x83 distribu\xc8\x9bie UNIX sub numele de FreeBSD pentru a-\xc8\x99i continua munca. Tot \xc3\xaen 1993, un grup diferit de utilizatori 386BSD au fundat o alt\xc4\x83 versiune UNIX sub numele de NetBSD. Printre alte versiuni UNIX derivate din 360BSD se num\xc4\x83r\xc4\x83 OpenBSD \xc8\x99i Darwin folosit \xc3\xaen mod curent de Apple \xc3\xaen Mac OSX. Alt sistem UNIX care \xc3\xaemprumut\xc4\x83 masiv din 386BSD este OpenSolaris._NEWLINE_Dezvoltarea sistemului a \xc3\xaencetat \xc3\xaen 1997.\n_START_SECTION_\nLicen\xc8\x9b\xc4\x83\n_START_PARAGRAPH_\nCodul 386BSD este gratuit pentru scopuri non-comerciale. Drepturile de autor apar\xc8\x9bin \xc3\xaen totalitate lui William Jolitz \xc8\x99i Lynne Jolitz.'